مرحبا ممكن كلكم تشوفوني غلطانه وخاينة وغدارة معكم حق لان اللي سويته انا استاهل عليه كل اتهاماتكم كل كلامكم بحقي. انا ما استاهل احد يحبني او يخلصلي او يكون صادق معي لاني اول ما غدرت وطعنت طعنت صديقة عمري صديقة الطفولة وجارتي، بيتي وبيتها واحد، ثيابي وثيابها وحده ،كل شي واحدلحد ما ممكن تتصوروه . لين جا اليوم الشؤوم علي يوم هي تزوجت كانت تعتبرني اختها تدخلني بيتها وتتركني مع زوجها واثقه فيني لانها طيبه ما ممكن تتخيل ولا تصدق اللي كان يصير من وراها بيناتنا كنا نخونها استدرجني زوجها وضعفت ومشيت وراه كنت استغل غيابها واجي عالبيت واقضي اكبر وقت معاه لحد ما طلقها وتزوجني . ومن يومها صار معها انهيار عصبي وقعدت بالمستشفى شهرين بعيده عن طفلها انا اعرف انها مو مصدومه منه لانها كانت تقول وتتوقع ان ييجي يوم ويخونها وتقولي انا مو خايفة لو خاني لاني وقتها بلاقيك يمي بتواسيني وبتنسيني .لكن صدمتها الكبرى كانت فيني انا انا خنت صديقة عمري وخربت بيتها وبالاخر طلقني انا بعد ورماني ولا سأل فيني وانا الحين اموت كل يوم واشعر بالذنب وتأنيب الضمير شلون اخون رفيقتي صديقتي روحي شلون سويت كذا ما خليت طريقة ولا وسيله الا استسمحها فيها وتقولي ماني قادرة ابعدي عني. الله يخليكم ساعدوني كيف اخليها تسامحني شلون استرجعها انا اتعذب انا عايشه بعذاب